Енергийната матрица, Ричард Бартлет
**НАУКАТА И ИЗКУСТВОТО НА ТРАНСФОРМАЦИЯТА**


**Практически съвети за овладяване на фината енергия за радикална промяна от специалиста по хиропрактика и натуропатия Ричард Бартлет.**

През 1997 г. д-р Бартлет изживява невероятно събитие, което изцяло ще промени живота му.
Той открива, че когато докосва леко пациентите си и едновременно с това фокусира намерението си за положителна промяна, може да възвърне тяхното физическо, психично и духовно равновесие, като въздейства върху неразположението, измъчвало ги в продължение на години. Нещо повече, той разбира, че може да научи и другите как да го правят. В книгата си Ричард Бартлет споделя с нас този изключителен феномен, за да помогне на милионите хора, които искат да подобрят физическото и психичното си състояние и им предлага начин да придобият силата за това.

В „Енергийната матрица” д-р Бартлет представя своята дейност и организираните от него семинари, като ни дава възможност да се докоснем до неговото откритие – един процес, в който науката за фината енергия съвместно с вродените ни способности може да доведе до удивителни резултати. Прилагайки познатите ни от съвременната физика сили, всеки от нас може да постигне осъзнаване, да се докосне до същността, да изживее пътуване във времето и да приложи преживяното в настоящето. Резултатите са незабавни и изумителни. Както д-р Бартлет недвусмислено заявява, тази практика не изисква специално обучение, трансформацията е мигновена и може да се постигне от всеки, който има желание за това.